作者:李顯
標題:十月誕辰內殿宴群臣效柏梁體聯句
內容:潤色鴻業寄賢才，——李顯叨居右弼愧鹽梅。——李嶠運籌帷幄荷時來，——宗楚客職掌圖籍濫蓬萊。——劉憲兩司謬忝謝鐘裴，——崔湜禮樂銓管效涓埃。——鄭愔陳師振旅清九垓，——趙彥昭欣承顧問侍天杯。——李適銜恩獻壽柏梁臺，——蘇頲黃縑青簡奉康哉。——盧藏用鯫生侍從忝王枚，——李乂右掖司言實不才。——馬懷素宗伯秩禮天地開，——薛稷帝歌難續仰昭回。——宋之問微臣捧日變寒灰，——陸景初遠慚班左愧遊陪。——上官婕妤